
DR 31.10.2012 29 

 
Tuan Pengerusi, seterusnya saya pergi kepada Butiran 030300 - Kerjasama 

Ekonomi ASEAN. Saya difahamkan pelaksanaan AEC tahun 2015, kita bahagikan kepada 
empat fasa yang bermula pada tahun 2008 hingga tahun 2015. Negara kita telah pun 
melaksanakan sebanyak lebih kurang 80 peratus untuk fasa pertama dan kedua Pelan 
Tindakan Komuniti Ekonomi ASEAN yang bertujuan untuk sama-sama kita menghadapi 
cabaran ekonomi serantau. Kini kita berada dalam fasa ke tiga pelaksanaan pelan ini dan 
dijangka berakhir pada tahun depan. Jadi soalan saya, apakah sebenarnya bentuk fasa 
ketiga kita. Adakah kita berkemampuan untuk mencapainya dalam keadaan yang tidak 
menentu pada ketika ini. 

Seterusnya, saya pergi kepada Butiran 030400 - Kerjasama Ekonomi Asia Pasifik 
(APEC). Soalan saya, bagaimanakah Malaysia pada ketika ini melihat APEC sebagai satu 
platform untuk kita terus memainkan peranan yang penting dengan memperbanyakkan 
dialog-dialog dan promosi-promosi supaya kita dapat merapatkan hubungan di antara satu 
negara yang lain sekali gus kita dapat untuk membolehkan apa-apa juga isu yang timbul 
dapat kita rungkaikan. Ini kerana saya berpandangan ia secara tidak langsung memberi 
platform kepada kita untuk mengenal pasti beberapa cabaran yang perlu sama-sama kita 
tempuhi. Sekarang ini adalah masa yang paling terbaik untuk negara-negara bekerjasama 
untuk mencapai matlamat ini. 

Seperti yang kita hadapi pada ketika ini, masalah ekonomi yang dihadapi oleh 
Eurozone dan juga Amerika serta pertumbuhan perlahan yang berlaku diemerging 
economies di China, India dan juga di Brazil. 

Tuan Pengerusi [Datuk Dr. Wan Junaidi bin Tuanku Jaafar]: Yang Berhormat, 
ya masa Yang Berhormat. 

Datuk Wira Haji Ahmad Hamzah [Jasin]: Masa? Terima kasih Tuan Pengerusi, 
saya ucapkan sekian. 

Tuan Pengerusi [Datuk Dr. Wan Junaidi bin Tuanku Jaafar]: Yang Berhormat, 
ya Yang Berhormat Tumpat. 

 

12.32 tgh. 

Dato' Kamaruddin Jaffar [Tumpat]: Terima kasih Tuan Pengerusi. Saya ingin 
hanya bercakap ringkas dalam perbahasan peringkat Jawatankuasa untuk Kementerian 
Perdagangan Antarabangsa ini. Saya ingin merujuk khusus kepada Butiran 030300 - 
Kerjasama Ekonomi ASEAN dan 050000 – Lembaga Pembangunan Perdagangan Luar 
Malaysia (MIDA). Pertamanya, saya mengikuti perbahasan oleh Ketua Pembangkang tadi 
dan beliau memberi perbandingan FDI-FDI antara negara kita dengan negara-negara jiran 
seperti Indonesia dan Thailand. Apa yang amat memeranjatkan saya ialah bahawa 
Thailand dan Indonesia telah begitu berjaya dalam bidang ekonomi dan dalam kemampuan 
untuk menarik pelabur-pelabur asing. Padahal kalau mengikut bijak pandai dalam negara 
kita ini, ekonomi Thailand dan ekonomi Indonesia seharusnya sudah runtuh hancur lebur 
kerana negara-negara tersebut telah menerima bantuan dari pinjaman dan sebagainya 
daripada IMF. Sepatutnya ekonomi kita kukuh, hebat dan sebagainya kerana kita kononnya 
menolak IMF. Akan tetapi, nampaknya hakikatnya jauh berlainan daripada apa yang 
ditafsirkan oleh pemimpin-pemimpin negara kita. 

Tuan Pengerusi, saya merujuk khusus kepada kerjasama ekonomi ASEAN dan 
juga MIDA ini dengan semangat untuk bertanya tentang seperti juga Yang Berhormat Pasir 
Mas tadi, pembangunan yang boleh kita lakukan dalam tugas-tugas di bawah Kepala ini 
dan Butiran ini untuk membangunkan beberapa projek yang sedang berlaku di Kelantan. 
Khususnya, saya merujuk kepada penubuhan pelabuhan dan supply-based di Tok Bali, 
Pasir Puteh, Kelantan. 

Saya ada membuat soalan jawapan lisan menanyakan tentang apakah 
perancangan Petronas untuk membangunkan Tok Bali sebagai sebuah supply-based yang 
lengkap, memberi khidmat kepada telaga minyak dan gas di perairan Kelantan dan 
Thailand. Jawapan yang diberikan pada saya ringkas sahaja. Untuk makluman Ahli Yang 
Berhormat, Tok Bali supply-based adalah dimiliki oleh syarikat persendirian. Buat waktu ini 
Petronas belum mengenal pasti keperluan untuk menggunakan Tok Bali sebagai supply-
based. 



Tuan Pengerusi, seterusnya saya pergi kepada Butiran 030300- Kerjasama Ekonomi ASEAN. Saya difahamkan pelaksanaan AEC tahun 2015, kita bahagikan kepada empat fasa yang bermula pada tahun 2008 hingga tahun 2015. Negara kita telah pun melaksanakan sebanyak lebih kurang 80 peratus untuk fasa pertama dan kedua Pelan Tindakan Komuniti Ekonomi ASEAN yang bertujuan untuk sama-sama kita menghadapi cabaran ekonomi serantau. Kini kita berada dalam fasa ke tiga pelaksanaan pelan ini dan dijangka berakhir pada tahun depan. Jadi soalan saya, apakah sebenarnya bentuk fasa ketiga kita. Adakah kita berkemampuan untuk mencapainya dalam keadaan yang tidak menentu pada ketika ini. Seterusnya, saya pergi kepada Butiran 030400- Kerjasama Ekonomi Asia Pasifik (APEC). Soalan saya, bagaimanakah Malaysia pada ketika ini melihat APEC sebagai satu platform untuk kita terus memainkan peranan yang penting dengan memperbanyakkan dialog-dialog dan promosi-promosi supaya kita dapat merapatkan hubungan di antara satu negara yang lain sekali gus kita dapat untuk membolehkan apa-apa juga isu yang timbul dapat kita rungkaikan. Ini kerana saya berpandangan ia secara tidak langsung memberi platform kepada kita untuk mengenal pasti beberapa cabaran yang perlu sama-sama kita tempuhi. Sekarang ini adalah masa yang paling terbaik untuk negara-negara bekerjasama untuk mencapai matlamat ini. Seperti yang kita hadapi pada ketika ini, masalah ekonomi yang dihadapi oleh Eurozone dan juga Amerika serta pertumbuhan perlahan yang berlaku diemerging economies di China, India dan juga di Brazil. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat, ya masa Yang Berhormat. Datuk Wira Haji Ahmad Hamzah [Jasin]: Masa? Terima kasih Tuan Pengerusi, saya ucapkan sekian. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat, ya Yang Berhormat Tumpat. 12.32 tgh. Dato' Kamaruddin Jaffar [Tumpat]: Terima kasih Tuan Pengerusi. Saya ingin hanya bercakap ringkas dalam perbahasan peringkat Jawatankuasa untuk Kementerian Perdagangan Antarabangsa ini. Saya ingin merujuk khusus kepada Butiran 030300- Kerjasama Ekonomi ASEAN dan 050000- Lembaga Pembangunan Perdagangan Luar Malaysia (MIDA). Pertamanya, saya mengikuti perbahasan oleh Ketua Pembangkang tadi dan beliau memberi perbandingan FDI-FDI antara negara kita dengan negara-negara jiran seperti Indonesia dan Thailand. Apa yang amat memeranjatkan saya ialah bahawa Thailand dan Indonesia telah begitu berjaya dalam bidang ekonomi dan dalam kemampuan untuk menarik pelabur-pelabur asing. Padahal kalau mengikut bijak pandai dalam negara kita ini, ekonomi Thailand dan ekonomi Indonesia seharusnya sudah runtuh hancur lebur kerana negara-negara tersebut telah menerima bantuan dari pinjaman dan sebagainya daripada IMF. Sepatutnya ekonomi kita kukuh, hebat dan sebagainya kerana kita kononnya menolak IMF. Akan tetapi, nampaknya hakikatnya jauh berlainan daripada apa yang ditafsirkan oleh pemimpin-pemimpin negara kita. Tuan Pengerusi, saya merujuk khusus kepada kerjasama ekonomi ASEAN dan juga MIDA ini dengan semangat untuk bertanya tentang seperti juga Yang Berhormat Pasir Mas tadi, pembangunan yang boleh kita lakukan dalam tugas-tugas di bawah Kepala ini dan Butiran ini untuk membangunkan beberapa projek yang sedang berlaku di Kelantan. Khususnya, saya merujuk kepada penubuhan pelabuhan dan supply-based di Tok Bali, Pasir Puteh, Kelantan. Saya ada membuat soalan jawapan lisan menanyakan tentang apakah perancangan Petronas untuk membangunkan Tok Bali sebagai sebuah supply-based yang lengkap, memberi khidmat kepada telaga minyak dan gas di perairan Kelantan dan Thailand. Jawapan yang diberikan pada saya ringkas sahaja. Untuk makluman Ahli Yang Berhormat, Tok Bali supply-based adalah dimiliki oleh syarikat persendirian. Buat waktu ini Petronas belum mengenal pasti keperluan untuk menggunakan Tok Bali sebagai supply- based.